[{"text_idx": "#000001", "text": "Alanud aasta lind on aul, keda vo\u0303ib na\u0308ha ko\u0303ikjal Eesti rannikuvetes. Jaanuari keskpaigas algab aulide pulmama\u0308ng, millest osavo\u0303tust annavad linnud ma\u0308rku ko\u0303lava lauluga \u2013 Ah-aa-aulik, ah-aa-aulik!"}, {"text_idx": "#000002", "text": "Aule iseloomustab ko\u0303lav ja meloodiline, just rannarahvale tuttav laul. Nii nagu nimi aul, on ka tema rahvapa\u0308rased nimed alguse saanud linnu omapa\u0308rase ha\u0308a\u0308litsuse ja\u0308rgi. Aasta lind andis ainest ka lauluks, mida muusikalise kollektiivi Uurikad esituses saab kuulata Eesti Ornitoloogiau\u0308hingu YouTube\u2019i kanalil."}, {"text_idx": "#000003", "text": "Neid rahvakeeles ka ko\u0303vakaelaks nimetatud sukelparte vo\u0303ib la\u0308hedalt vaadelda suurte sadamate la\u0308heduses. Kuna enamus aule askeldab aga rannikust eemal, on nende silmaga tabamiseks vaja binoklit vo\u0303i vaatlustoru."}, {"text_idx": "#000004", "text": "\u201cKuigi avameri moodustab Eesti looduskeskkonnast va\u0308ga suure osa, on varasemate aasta lindude hulgas olnud merelinde vaid kaks korda \u2013 luiged 2007. aastal ja tuttpu\u0308tt 2020. aastal. See on ka u\u0308heks peamiseks po\u0303hjuseks, miks Eesti Ornitoloogiau\u0308hing just auli ta\u0308navuse aasta linnuks valis,\u201d selgitab auli aasta eestvedaja Leho Luigujo\u0303e."}, {"text_idx": "#000005", "text": "\u201cAul on sarnaselt paljudele teistele arktilistele veelindudele merekeskkonna indikaatorliik, kes aitab peegeldada La\u0308a\u0308nemere seisundit. Samas eristub 2023. aasta lind ko\u0303ikidest teistest Eestis kohatavatest arktilistest veelindudest \u2013 ta on eranditult La\u0308a\u0308nemerel talvitav liik, kes veedab siin suurema aja oma aastaringist ehk ligikaudu kaheksa kuud aastas,\u201d lisab Luigujo\u0303e."}, {"text_idx": "#000006", "text": "Aulile kui langeva arvukusega liigile po\u0308o\u0308ratakse suurt ta\u0308helepanu ka rahvusvaheliselt ning ta on lisatud u\u0308lemaailmselt ohustatud linnuliikide nimekirja ja kantud ohualti liigina IUCN-i punasesse nimekirja. Aasta lindu ohustavad peamiselt avamere tuuleparkide rajamine toitumisaladele, merereostus ja kaaspu\u0308u\u0308k."}, {"text_idx": "#000007", "text": "Aasta linnuga saab la\u0308hemalt tutvuda u\u0308le Eesti toimuvatel looduso\u0303htutel, La\u0308a\u0308ne-Eestis toimuvatel auliretkedel ja -vaatlustel ning ra\u0308ndna\u0308itusel. Ka saab kaasa lu\u0308u\u0308a kesktalvisel veelinnuloendusel ja digijoonistusvo\u0303istlusel. Auli aastale paneb punkti traditsiooniline suur linnuo\u0303htu."}, {"text_idx": "#000010", "text": "Eesti Ornitoloogiau\u0308hing valib aasta lindu 1995. aastast. Aasta linnu projekti eesma\u0308rk on tutvustada avalikkusele u\u0308ht Eestis esinevat linnuliiki vo\u0303i liigiru\u0308hma, samuti kaasata loodushuvilisi valitud liigi uurimis- ja kaitsetegevustesse."}, {"text_idx": "#000015", "text": "2. Mis on halvad kommentaarid?"}]